** REPUBLIKA HRVATSKA**

**VARAŽDINSKA ŽUPANIJA**

**OPĆINA SVETI ILIJA**

Općinsko vijeće

KLASA: 321-02/22-03/02

URBROJ: 2186-08-03-23-01

U Sveti. Ilija, 16.06.2023. godine

Na temelju odredbi članka 69. Zakona o šumama („Narodne novine“ broj 68/18, 115/18, 98/19), članka 30. Statuta Općine Sv. Ilija („Službeni vjesnik Varaždinske županije“ broj 05/18, 36/20 i 33/21), Općinsko vijeće Općine Sveti Ilija na 11. sjednici održanoj dana 16.06.2023. godine donosi

**IZMJENE I DOPUNE PROGRAMA**

**utroška sredstava šumskog doprinosa za 2023. godinu**

**Članak 1.**

Ovim Programom utroška sredstava šumskog doprinosa za 2023. godinu (u daljnjem tekstu: Program) utvrđuje se namjena korištenja i kontrola utroška sredstava šumskog doprinosa kojeg plaćaju pravne i fizičke osobe koje obavljaju prodaju proizvoda iskorištavanjem šuma (drvni sortimenti) na području Općine Sveti Ilija, u visini 5% od prodajne cijene proizvoda po panju.

**Članak 2.**

U Proračunu Općine Sveti Ilija za 2023. godinu planirani prihod šumskog doprinosa iz članka 1. Ovog Programa iznosi **14,00 EUR-a**, a u **Izmjenama i dopunama iznosi 100,00 EUR-a.**

**Članak 3.**

Sredstva iz članka 2. ovog Programa koristiti će se za financiranje izgradnje komunalne infrastrukture – održavanje cestovne infrastrukture na području Općine Sveti Ilija za nabavu prometnih znakova.

**Članak 4.**

Općinsko vijeće Općine Sveti Ilija prihvaća Izmjene i dopune Programa utroška sredstava šumskog doprinosa za 2023.g.

**Članak 5.**

Ove Izmjene i dopune Programa utroška sredstava šumskog doprinosa za 2023.g. sastavni su dio Izmjena i dopuna Proračuna Općine Sveti Ilija za 2023.g. stupaju na snagu osmog dana od dana objave u „Službenom vjesniku Varaždinske županije“.

Predsjednik Općinskog vijeća:

Dean Hrastić, dipl.ing.